钦定古今图书集成/明伦汇编/官常典/第465卷 > 崔道固
## 钦定古今图书集成/明伦汇编/官常典/第465卷 > 崔道固

按《宋书》本传，“道固，清河人也。世祖世，以干用见知，历
太子屯骑校尉、左军将军。大明三年，出为齐、北海二
郡太守。民焦恭破古冢，得玉铠，道固检得献之，执系
恭。入为新安王子鸾北中郎谘议参军，永嘉王子仁
左军司马。景和元年，出为宁朔将军、冀州刺史，镇历
城。泰始二年，进号辅国将军，又进号征卤将军。时徐”
州刺史薛安都同逆，上即还道固本号，为“徐州”代之，
道固不受命，遣子景微军主傅灵越率众赴安都。既
而为土人起义所攻，屡战失利，闭门自守。会四方平
定，上遣使宣慰，道固奉诏归顺。先是，与沈文秀共引
魏，魏既至，固守距之，因被围逼。魏每进，辄为道固所
摧。三年，以为都督冀、青、兖、幽、并五州诸军事、前将军、
冀州刺史，加节，又进号“平北将军。”其年为魏所陷，被
送桑干，死于魏。